Giuseppe Verdi Missier Il-Mużika Taljana Kitba ta' Geof. Wieħed mill-ftit kompożituri li l-ġenju tagħhom kien magħruf sewwa matul ħajjithom stess, kien propju Guseppe Verdi. Ir-reputazzjoni ta' Verdi bħala l-akbar fost il-kompożituri Taljani, huwa lum fatt aċċettat minn kulħadd. L-udjenzi għadhom sa llum jiġġennu warajh. Lanqas Puccini nnifsu ma laħaq is-suċċess li laħqu x-xogħlijiet ta' Verdi. Fil-fatt l-udjenzi moderni jidentifikaw lil Verdi bħala l-vera definizzjoni ta' l-opra. Stravinskv, darba ddeskriva x-xogħol ta' Verdi bħala wieħed li jonqsu s- sens ta' stil. Bizet ukoll darba tenna: 'Verdi huwa bniedem ta' talent kbir li imma ma għandux il- kwalità essenzjali li tinsab fl-akbar kompożituri:— l-istil 7 Imma Verdi nnifsu kien ċert mill-kapaċitajiet tiegħu. Darba stqarr: 'Jum il-ġudizzju għad jasal u l-artista jkun jista' jtenni: 'Ja imbeċilli, intom kontu żbaljati'. Huwa kien bniedem hekk metikoluż, illi l-pubblikatur tiegħu,Ricordi, kellu fil-kuntratt li ma setax jagħmel lanqas l-iċken bidla, ''bil-patt li jkollu jħallas 1000 frank bħala multa, għal kull teatru li fih issir xi bidla partikolari 7 Iben ta' sid ta' lukanda ta' dawk iż-żminijiet, Verdi kien jieħu gost jesaġera fid-deskrizzjoni ta' l- oriġini fqira tiegħu, hekk li kien jiddeskrivi lilu nnifsu bħala ''bidwi minn Roncole',li kien il-post fejn twieled. Il-ġenituri tiegħu ntebħu bit-talent ta' binhom, meta kien għadu ċkejken ħafna; fl- età ta' 7 snin, hu kien organista għal knisja ta' San Mikiel Arkanġlu. Ta' 13-il sena kien assistent surmast ta' l-orkestra ta' Busseto. Madankollu ma kienx xi prodiġju, għaliex m'ghaddiex mill-eżami tad-dħul għall-konservatorju ta' Milan fl-1832. Aktar tard, sar surmast tal-Muniċipju f'Busseto u t-teatru-La-Scala-ta'-Milan aċċetta l-ewwel dik li hi meqjusa bħala l-unika waħda fost l-ewlenin opri tiegħu li waslulna, Oberto, Conte di San Bonifacio. Imma wara dan, huwa kellu jgħaddi minn diżastru professjonali. Jitlef lil martu u lil uliedu Fi żmien sentejn tilef lil martu Margherita u liż— żewġ uliedu. Xahrejn wara l-mewt ta' martu, il- tieni opra tiegħu, Un Giorno di Regno, kienet f'jask u l-eżekuzzjonijiet futuri kollha ġew kanċellati, Verdi, ta' 27 sena, kien emozzjonalment imkisser u professjonalment demoralizzat. Kien diġa ddeċieda li ma jiktibx aktar. Imma Bartolomeo Merelli, membru għaqli tat-treġija ta' La Scala Għaqda Mużikali Marija Annunzjata - Tarxien għaddielu librett tan-Nabucco. Għall-bidu deher se jirrifjuta, imma tant tqanqal wara li qara t-test, li malajr medd idu għall-kompożizzjoni. Ir-riżultat kien suċċess kbir; l-istorja tal-jasar ta' l-Eġittu qablet sewwa mal-marċ ta' Verdi, u r-ritornelli ħelwin tiegħu, li kienu jħaddnu fihom l-ispirtu qawwi tar-Risorgimento — il-moviment ta' nofs is-seklu dsatax, li fih l-Italja fettxet mill-ġdid l- għeruq tan-nazzjonaliżmu, li tant kienet nieqsa minnu, u li kien intilef għal kollox fil-gwerer Napolejoniċi. Fil-fatt, il-popolarità ta' Verdi ħarġet mill- identifikazzjoni mal-moviment nazzjonalista. Korijiet min-Nabucco u aktar tard I Lombardi Alla Prima Crociata, intgħażlu bhala Innu Nazzjonali ta' wlied il-libertà ta' l-Italja. Bhala l-aktar kompożitur li kien jaqlagħha tajjeb fl-Italja, hu kien jagħti minn flusu sabiex jinxtraw l-armi tal-gwerra kontra l-Awstrijaki. Dan seħħ fl-1866. Huwa sar simbolu tar-Risorgimento u wieħed mill-islogans l-aktar popolari ta' dak iż— żmien kien — Viva Verdi, fejn il-kelma 'Verdi' kienet sinonima għal — Vittorio Emanuele Re d'Italia. Wara n-Nabucco, Verdi ghadda għal żmien ta' produzzjoni , u ħareġ bir-Rigoletto, li kienet suċċess kbir f'Venezja. Il-profezija ta' Vincenzo Bellini, li Verdi 'fi żmien qasir kellu jokkupa wieħed mill-aktar postijiet onorevoli qalb il- kuruna ta' kompożituri' kellha ssir realtà. Anki Rossini, wara dan l-aħhar xoghol ta' Verdi stqarr: 'F'din il-mużika fl-aħħar qed naghraf il-ġenju Verdjan.' Fl-1853, fi żmien xahrejn, ġew esegwiti — Il Trovatore u La Traviata. L-ewwel waħda kienet suċċess sa mill-ewwel waqt li fih ġiet esegwita, imma t-tieni waħda ma kellhiex l-istess xorti, għaliex l-esekuzzjoni tagħha, li saret f'Venezja, kienet produzzjoni fqira hafna. Dan għaliex ġiet eżekwita f'ambjent tas-seklu tmintax, flok dak tas- seklu dsatax u għalhekk stunat ħafna. 'La Traviata kienet fjask sħiħ', tenna Verdi u ċagħar minn hekk, in-nies daħqet. Madankollu, jien m'inix inkwetat dwarha. Jien żbaljat jew huma Verdi ħa pjaċir meta esekuzzjoni oħra, l- opra li saret fis-sena ta' wara, qajmet spekulazzjoni kbira u sa Ilum hija meqjusa l-aktar opra popolari ta' Verdi. Fil-quċċata tal-fama tiegħu fl-1870, minkejja li matul is-sittinijiet tad-deċenju ta' qabel kien ipproduċa żewġ opri — La Forza del Destino u Don Carlos. Verdi kien ikkummissjonat biex jikteb opra biex timmarka l-ftuħ ta' teatru ta' l-opra fil- Kajr, mill-ħakkiem Eġizzjan — Khedive Ismail. Verdi ma laħaqx lesta x-xogħol u minflok saret ir-Rigoletto, imma s-sena ta' wara lesta x-xogħol fuq l-Aida. Verdi nnifsu għamel kemxa flus minn din il-biċċa. Darba minnhom stqarr: 'Illum x'insibu Għaqda Mużikali Marija Annunzjata - Tarxien jakkumpanja kull opra'7 Ġurnalisti, Solisti, kor , surmastrijiet, atturi — kollha jridu jġorru biċċa ġebla fil-bini ta' l-edifiċju tal-pubbliċità, sabiex joħolqu l-istruttura tas-seksik li ma żżid xejn mal- mertu ta' l-opra, anzi għall-kuntrarju, toskura l- veru valur tagħha. Bid-dinja kollha mixħuta hdejn riġlejh u bl- ammiraturi lkoll jistennew biċċa xogħol oħra xejn inqas kolossali, il-ġenju Verdi, issa fit-tmienja u ħamsin sena sena ta' ħajtu, bla xejn mistenni, daħal f'perjodu fejn kważi rtira waqt li baqa' jipproduċi. Ir-Requiem, grandjuża u xejn inqas solenni, miktuba sabiex timmarka il-mewt tal-kittieb Taljan — Alessandro Manzoni, kellha tiġi traxxnata minn ġo fih. Illum hija meqjusa ma' l-aqwa xogħlijiet tiegħu, imma sena qabel ħarġet, Verdi kien jinstema' jgerger: 'Quddies tal-mejtin diga għandna bir-radam. Ma jiswiex li nżidu oħra magħhom.'' Imbagħad Verdi siket għal darba oħra, waqt li d-dinja kienet troxx fuqu kull unur. Imma hekk kif kulħadd ħaseb li Verdi kien wasal fit-tmiem tal-ħidma mużikali tiegħu, tfaċċat quddiem id-dinja waħda mill-ifjen xogħlijiet tiegħu, l-Otello. Il-pubbliku preżenti kważi waqa' fl-isteriżmu. Osservatur li kien preżenti kiteb: 'Verdi ngħata album tal-fidda mimli bil-firem taċ- ċittadini kollha ta' Milan. Sejhulu għal tnax-il darba…, ħafna bkew. Fl-1893, fl-aħħar ipproduċa l-Falstaff li hu stqarr li kiteb mhux għal-leġjuni ta' ammiraturi, imma ''ghalih innifsu. ' Il-Funeral tieghu: Hu ghex għal tmien snin ohra, li matulhom ikkompona erba' xogħlijiet reliġjużi. Il-mewt tiegħu fl-1901, kienet stmata daqs il-mewt ta' xi persuna Rjali. Skond xewqatu, il-funeral tiegħu kien nieqes mill-mużika u l-kant, imma meta xahar wara mewtu, fdalijietu ittieħdu għall-post ta' mistrieh, fejn kellhom jibqgħu, il-kortew kellu miegħu kwart ta' miljun persuna, inkluż membri tal-familja Rjali Taljana. Matul il-funeral tiegħu, waqt li kien għaddej mit- toroq, il-kumpanija ta' La Scala, immexxija minn Arturo Toscanini, kantaw il-'Va Pensiero' li huwa l-kor ta' l-iskjavi Għebrej minn Nabucco, u ftit ftit, l-istess preżenti bdiet tkanta magħhom. Għall-kuntrarju tal-kompożituri ġganti Ġermaniżi, isem Verdi ma bediex igawdi popolarità mill- ewwel wara mewtu, Ironikament, kienet il- Ġermanja, wara l-gwerra l-kbira, li bdiet tapprezza x-xogħlijiet ta' Verdi u l-opri tiegħu bdew jiġu esegwiti barra mill-Italja, hekk li sal-1970, bu kien l-iktar wieħed fost il-kompożituri, li x-xogħlijiet tagħhom kienu qed jiġu mtella' quddiem il- pubbliku tad-dinja teatrali. U hekk għadu sa Hum flimkien ma' Mozart. Fl-1959, l-Istituti ta' l-Istudji Verdjani, ngħata bidu fil-belt ta' Milan u fl-1976, twieled l-Istitut Amerikan għall-Istudji Verdjani. Ilum, waqt li dħalna fis-sena ċentinarja li tfakkar il-mewt il-mitt sena minn mewtu, il-popolarità ta' Verdi tinsab fl-aqwa tagħha. Kien hu stess li darba waħda tenna:—'Nista' ma nkunx kompożitur li ngawdi għarfien internazzjonali, imma żgur li jien esperjenzjajt.' IŻ-ŻMIEN U D-DINJA KOLLHA TAWH RAġUN. Għaqda Mużikali Marija Annunzjata - Tarxien